روسیا ایسراییل-ین اوردون چایی‌نین باتی ساحیلینی الحاق ائتمک پلانی‌نین فیلیسطین-ده تهلوکه‌لی بیر زوراکی‌لیق پروبلئمینه سبب اولا بیله‌جگینی بیلدیریب.
روسیا خاریجی ایشلر ناظیرلیگی‌نین موضوع ایله باغلی یازیلی آچیقلاماسیندا ایسراییل-ین فیلیسطین دؤولت باشچی‌سی محمود عباس‌ین اوردون چایی‌نین باتی ساحیلی‌نین الحاق ائدیلمه‌سی ایله علاقه‌دار ایسراییل و امریکا ایله قبول ائدیلمیش هر هانسی راضیلاشمایا عمل ائتمه‌یه‌جک‌لرینی بیان ائتمه‌سی قیمتلندیریلیب.
آچیقلامادا "روسیا طرفی ایسراییل-‌لی طرفداش‌لارینی بمت تهلوکه‌سیزلیک شوراسی، بمت عمومی مجلیسی ایله یاناشی عرب باریش تشببوسونون موافیق قطعنامه لرینی ایچرن اورتا دوغودا حلین اولوسلار آراسی حقوق اساس‌لارینا ضد اولان بیرطرف‌لی پلان‌لارین حیاتا کئچیریلمه‌سینه قارشی دفعه‌لرله خبردارلیق ائتدی" دئییلیب.
ناظیرلیگین آچیقلاماسیندا الحاقین 1967 سرحدلرینه اساس‌لانان گله‌جک‌دکی بیر فیلیسطین دؤولتی‌نین موجودلودوغونو داوام ائتدیرمه‌سی اوچون شرط اولان اوردون چایی‌نین باتی ساحیلی‌نین تورپاق داوام‌لی‌لیغینی غیری-مومکون حالا گتیرجگی قئید ائدیلیب.
آچیقلامادا "ایسراییل-ین بو جور تجاوزکار حرکت‌لری فیلیسطین اراضی‌سیندکی تهلوکه‌لی بیر زوراکی‌لیق پروبلئمینه سبب اولا بیلر. بونونلا یاناشی، بوتؤولوکده اورتا دوغو بؤلگه‌سیندکی وضعیتی ثابت‌سیزلشدیره بیلر. بوتون بون‌لار ناراحات‌لیق دوغورور. طرف‌لری بؤلگه‌دکی یئنی تهلوکه‌لی وضعیته سبب اولا‌جاق آددیم‌لاردان و بیرباشا دانیشیق‌لارا مانع اولماق‌دان ایمتینا ائتمه‌یه چاغیریریق" دئییلیب.
